b'\n_START_ARTICLE_\nElda Pi\xc5\xa1\xc4\x8danec\n_START_SECTION_\n\xc5\xbdivljenjepis\n_START_PARAGRAPH_\nElda se je rodila v premo\xc5\xbeno dru\xc5\xbeino. Njen o\xc4\x8de, Just Pi\xc5\xa1\xc4\x8danec je bil carinik, ki je kasneje napredoval v vodjo carinskega urada v Ljubljani, nato pa se je dru\xc5\xbeina preselila \xc5\xa1e v Beograd, kjer je Just postal glavni revizor generalne direkcije carin._NEWLINE_Elda je tako najprej obiskovala mestni licej v Ljubljani, nato se je vpisala na obrtno \xc5\xa1olo. Po kon\xc4\x8dani \xc5\xa1oli se je leta 1917 zaposlila kot po\xc5\xa1tna uradnica v Ljubljani. Slu\xc5\xbebo je opravljala tri leta, medtem pa je obiskovala te\xc4\x8daj slikanja pri slikarju Rihardu Jakopi\xc4\x8du. Zaradi velikih uspehov na umetni\xc5\xa1kem podro\xc4\x8dju se je leta 1921 odlo\xc4\x8dila posvetiti slikarstvu in je v Litiji za\xc4\x8dela obiskovati \xc5\xa1e en slikarski te\xc4\x8daj. Leta 1922 je od\xc5\xa1la v Zagreb, kjer se je vpisala na umetnostno akademijo. Med letoma 1924 in 1929 je slikarstvo in grafiko \xc5\xa1tudirala na akademiji v Firencah. Kasneje je od\xc5\xa1la \xc5\xa1e v Pariz, kjer se je izpopolnjevala pri slikarju Mauriceu Denisu, kjer se je specializirala v tehniki cerkvenega slikarstva._NEWLINE_Sprva se je v umetnosti posve\xc4\x8dala grafiki, v tridesetih letih stoletja pa je za\xc4\x8dela bolj gojiti slikarske tehnike tiho\xc5\xbeitja in portreta. Leta 1930 se je preselila v dvorec Majpigl v Vinah. Tam se je povsem osamila in je le ob\xc4\x8dasno pu\xc4\x8devala slikarstvo po razli\xc4\x8dnih \xc5\xa1olah v Ljubljani, Kranju, Murski Soboti in v Trbovljah. Leta 1949 se je upokojila in je do smrti slikala v svojem dvorcu odmaknjena od sveta.'